rejauldu/bengali-wikipedia huggingface dataset:
জর্জ ক্রিস্টোফার হিন্ডলি হিল (জন্ম ২৪ জানুয়ারি ২০০১) একজন ইংরেজ ক্রিকেটার। ১৫ আগস্ট ২০২০ সালে, অনুষ্ঠিত ২০২০ বব উইলিস ট্রফিতে ইয়র্কশায়ারের  তার প্রথম-শ্রেণীর ক্রিকেটে অভিষেক ঘটে। তার প্রথম-শ্রেণীর অভিষেকের আগে, অনুষ্ঠিত ২০২০ অনূর্ধ্ব-১৯ ক্রিকেট বিশ্বকাপে ইংল্যান্ডের দলে সহ-অধিনায়ক ছিলেন। আবার, ২০২০ টি-টোয়েন্টি ব্লাস্টে ইয়র্কশায়ারের হয়ে ৩০ আগস্ট ২০২০ সালে তিনি টি-টোয়েন্টিতে আত্মপ্রকাশ করেন। ২২ জুলাই ২০২১ সালে, ইয়র্কশায়ারের হয়ে অনুষ্ঠিত ২০২১ রয়্যাল লন্ডন ওয়ান-ডে কাপে লিস্ট এ অভিষেক করেন।  ২০২২ সালের এপ্রিলে, ২০২২ কাউন্টি চ্যাম্পিয়নশিপে, নর্থহ্যাম্পটনশায়ারের বিরুদ্ধে প্রথম-শ্রেণীর ক্রিকেটে তার প্রথম শতক করেন এবং ১৫১ রানে অপরাজিত থাকেন।   তথ্যসূত্র    বহিঃসংযোগ    George Hill at ESPNcricinfo  বিষয়শ্রেণী:ইয়র্কশায়ারের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
স্বজাত্যবোধ বা স্বজাত্যকেন্দ্রিকতা () নৃবিজ্ঞানে একটি বহুল ব্যবহৃত প্রত্যয়। প্রতিটি মানুষই স্বাভাবিকভাবেই স্বজাত্যকেন্দ্রিক হয়।  একমাত্র মানুষই সমাজে আপন বা নিজের সংস্কৃতি বহন করে থাকে। এজন্য সে অন্যান্য জীব থেকে সম্পূর্ণ আলাদা। জন্মের পর থেকে মানুষ তার নিজস্ব গোষ্ঠী থেকে কথাবার্তা,চলাফেরা,সমাজের প্রচলিত মূল্যায়ন,রীতিনীতি সম্পর্কে ধারণা লাভ করে এবং নিজস্ব সংস্কৃতি লালন-পালন করে। এভাবে গড়ে ওঠে প্রতিটি মানুষের নিজের সংস্কৃতি। মানুষের এই সংস্কৃতি নিয়ে গবেষণা করা নৃবিজ্ঞানীদের অন্যতম প্রধান কাজ। আর এই গবেষণা করতে গিয়ে তারা খুঁজে পায় মানুষের ভিতরে স্বজাত্যবোধ খুব প্রবল।  স্বজাত্যকেন্দ্রিকতার সংজ্ঞা ও উৎপত্তি স্বজাত্যকেন্দ্রিকতা বলতে সাধারণভাবে বোঝায় কোন ব্যক্তির আপন বা নিজের সংস্কৃতিকে যেমনঃ রীতিনীতি,মূল্যবোধ,আইন,প্রথা,বিধি-নিষেধ ইত্যাদি অন্য যেকোন সমাজ ব্যবস্থা থেকে উৎকৃষ্ট মনে করা বা ধরে নেওয়া। অর্থাৎ তার সংস্কৃতি বাদে পৃথিবীর অন্য সকল সংস্কৃতি নিকৃষ্ট। পৃথিবীর প্রায় প্রতিটি সামজিক বা সাংস্কৃতিক গোষ্টী তাদের নিজস্ব সংস্কৃতিকে অন্য যেকোন সংস্কৃতি থেকে উৎকৃষ্টতর বলে মনে করে এবং নিজস্ব সংস্কৃতির মূল্যবোধ ও ধারণাসমূহের প্রেক্ষিতেই নিজেদের সংস্কৃতির বিশিষ্টতা এবং একধরনের শ্রেষ্ঠত্ব দাবি করে। এটাকেই মানববিজ্ঞানীরা বলেছেন স্বজাত্যবোধ বা Ethnocentrism Feelings. Ethnocentrism শব্দটি গ্রীক শব্দ “Ethnos” এবং ইংরেজি শব্দ “Centra”- এই দুটি শব্দের সমন্বয়ের মাধ্যমে।  কিছু নৃবিজ্ঞানীদের ব্যক্তিগত সংজ্ঞা বিভিন্ন নৃবিজ্ঞানী স্বজাত্যবোধকে বিভিন্নভাবে সংজ্ঞায়িত করার চেষ্টা করেছেনঃ- L.M. Lewis – “Ethnocentrism is the natural condition of mankind”.Howard, Cultural anthropology(1986:13)  E.B. Tylor – “Judging alien custom and culture to be inferior to one’s own.Cultural Anthropology(1980:37)  স্বজাত্যবোধ এবং তাঁর প্রকারভেদ স্বজাত্যবোধ হচ্ছে একধরনের মানসিক অবস্থা। স্বজাত্যবোধ একরৈখিক বা দ্বিপাক্ষিকভাবেও ঘটে থাকতে পারে। যেমনঃ কোন জনগোষ্ঠী বা সংস্কৃতির মাঝে গবেষণা করতে গিয়ে গবেষক নিজে যেমনি ঐ জনগোষ্ঠীর সংস্কৃতির চেয়ে তার নিজের সংস্কৃতিকে উৎকৃষ্টতর মনে করতে পারে, তেমনি ঐ জনগোষ্টীও গবেষকের সংস্কৃতির চেয়ে তাদের নিজের সংস্কৃতিকে উৎকৃষ্ট বলে মনে করতে পারে।Richard Dawkins (2006). The selfish gene. Oxford University Press. p. 99. .  কেন মানুষ স্বজাত্যকেন্দ্রিক হয় মানুষের স্বজাত্যকেন্দ্রিক হওয়ার কিছু কারণ আছে। কারণগুলো হলো-  শেখার ভিন্নতার কারণে, সীমাবদ্ধ জ্ঞান, অর্থের ভিন্নতার কারণে, অসচেতনার কারণে, অনুমানের কারণে ।  এছাড়া একজন মানুষ যখন জন্মের পর তার চারপাশের পরিবেশ,পরিবার,সমাজ ব্যবস্থা,রীতিনীতি,ধর্ম,প্রথা,আইন ইত্যাদি দেখে দেখে বড় হয় তখন সে মনের অজান্তেই নিজের সংস্কৃতিকে উৎকৃষ্ট হিসেবে মেনে নেয়।  তথ্যসূত্র  বিষয়শ্রেণী:স্বজাত্যকেন্দ্রিকতা বিষয়শ্রেণী:স্বজাত্যবোধ বিষয়শ্রেণী:নৃবিজ্ঞান বিষয়শ্রেণী:নৃগোষ্ঠীগত পরিচয় বিষয়শ্রেণী:সংস্কৃতির সমাজবিজ্ঞান
বুরকা জেলা আফগানিস্তানের বাগলান প্রদেশের উত্তরপূর্ব অংশে অবস্থিত একটি জেলা। এখানকার জনসংখ্যা প্রায় ৪৯,০০০ জন। জেলাটির রাজধানী শহর হচ্ছে বুরখা। এছাড়াও এটির বিকল্প নাম বর্কে, বরকা নামেও ডাকা হয়ে থাকে। জেলাটি হিন্দু কুশ পাহাড়ের পাদদেশে অবস্থান করছে। এছাড়াও জেলাটি ভূমিকম্পপ্রবণ এলাকায় মধ্যে অবস্থান করছে।  জনসংখ্যার উপাত্ত জেলাটিতে উজবেকদের আধিপত্য বেশি লক্ষ্য করা যায় অর্থ্যাৎ ৬০% উজবেক বসবাস করে থাকে, এরপর ২০% তাজিক বসবাস করে থাকে। এছাড়াও হাজারা এবং পশতুনরা জেলাটিতে অর্ধেক অর্ধেক অংশ ভাগ করে নিয়েছে।  তথ্যসূত্র  বহিঃসংযোগ  Map of Settlements United Nations, AIMS, May 2002  বিষয়শ্রেণী:বাগলান প্রদেশের জেলা
আল-বাশিয়া মাদ্রাসা () তিউনিশিয়ার তিউনিসে অবস্থিত একটি মাদ্রাসা। মাদ্রাসাটি বুকসেলার্স সড়কে অবস্থিত।  মাদ্রাসাটি আল-জায়াতুনা মসজিদের নিকটে এবং গুয়াচাইন হাম্মামের (গোসলখানা) সামনে অবস্থিত।   ইতিহাস  বাম|থাম্ব| মাদ্রাসার আঙ্গিনা ১৭৫২ সালে হোসেন রাজত্বের প্রথম আবু এল-হাসান আলী সময়কালে মাদ্রাসাটি নির্মাণ করা হয়। মাদ্রাসাটি হানাফি অনুসারীদের পাঠদান করে।   ১৯৮০-এর দশকে এবং বৃত্তিমূলক প্রশিক্ষণ ও কর্মসংস্থান মন্ত্রালয়ের সহায়তায় মাদ্রাসাটি প্রশিক্ষণ কেন্দ্র হিসাবেও পুননির্মাণ করা হয়।    বর্ণনা  মাদ্রাসায় শিক্ষার্থীদের জন্য ১৩ টি কক্ষ, একটি প্রার্থনার ঘর এবং একটি পাঠাগার রয়েছে।  মাদ্রাসার প্রবেশপথের কাছে একটি সর্বসাধারণের জন্য একটি ঝর্ণা রয়েছে। পরবর্তীতে দর্শকদের জন্য উন্মুক্ত করা হয়।  মাদ্রাসা ভবনটি মাদ্রাসার চিরায়ত স্থাপত্যের আদলে নির্মাণ করা হয়েছে। উঠানটি তিন দিকের চারপাশের বারান্দাগুলোর মাধ্যমে কক্ষগুলিতে যাবার পথ তৈরি করেছে এবং চতুর্থ দিক দিয়ে প্রার্থনা কক্ষ এবং গ্রন্থাগারটিতে যাবার পথ আছে।   তথ্যসূত্র    বহিঃসংযোগ     বিষয়শ্রেণী:১৭৫২-এ প্রতিষ্ঠিত বিষয়শ্রেণী:তিউনিশিয়ার মাদ্রাসা
অস্তিত্ব (meaning existence, identity) মহেশ মাঞ্জরেকর রচিত ও পরিচালিত ২০০০ সালের একটি দ্বিভাষিক চলচ্চিত্র যা একযোগে মারাঠি ও হিন্দি ভাষায় তৈরি করা হয়। চলচ্চিত্রটিতে অদিতি পণ্ডিত একজন বিবাহিত সুখী মহিলা তার স্বামী শ্রীকান্ত তার কাছে সন্দেহজনক হয়ে উঠে যখন তিনি অপ্রত্যাশিতভাবে তার প্রাক্তন সঙ্গীত শিক্ষক মালহর কোমতের কাছে শিক্ষা নেন। সঙ্গীত ক্লাস শেষ হওয়ার অনেক বছর পরে, শ্রীকান্ত পণ্ডিত কেন কোমতের থেকে উত্তরাধিকার পেয়েছেন তা বের করার চেষ্টা করেন এবং পরবর্তীতে এটি আবিষ্কার করেন।  অস্তিত্ব ২০০০ সালে ম্যারাঠি সেরা পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার লাভ করে।    কাহিনী  গল্পটা ছিল একজন গৃহবধূ অদিতি ও তার যৌনতাকে ঘিরে। অদিতির স্বামী সারাদিন কাজের সূত্রে বাইরে থাকতেন। বাড়ি ফিরে স্ত্রীয়ের সঙ্গে যৌন মিলনে ছিল তাঁর তীব্র অনীহা। সেখান থেকেই অদিতি পরবর্তীতে তার গানের শিক্ষকের সঙ্গে যৌন সম্পর্কে জড়িয়ে পড়ে। কিন্তু শুধুই যৌনতা। কোনও রকম সম্পর্কে যেতে সে নারাজ। কিন্তু শেষ পর্যন্ত সে স্বামী ছেলেকে ছেড়ে চলে যেতে বাধ্য হয়। যখন তারা অদিতির চরিত্র নিয়ে প্রশ্ন তোলে। সংসারের প্রতি তার ভালোবাসার কোনও মর্যাদা দেয় না।  অভিনয়ে   অদিতি- তাবু   তথ্যসূত্র   বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় নারীবাদী চলচ্চিত্র বিষয়শ্রেণী:ভারতে ব্যভিচার সম্পর্কে চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:২০০০-এর দশকের নারীবাদী চলচ্চিত্র
মিউজিক হাউস মিউজিয়াম একটি জাদুঘর যেখানে পুনরুদ্ধার করা প্রাচীন বাদ্যযন্ত্র, প্রারম্ভিক রেডিও এবং রেকর্ডিংয়ের সংগ্রহ রয়েছে। এটি উত্তর মিশিগানের গ্র্যান্ড ট্র্যাভার্স কাউন্টিতে একমি এবং উইলিয়ামসবার্গের সম্প্রদায়ের মধ্যে অবস্থিত একটি ১৯০৯ সালের ডেইরি বার্ন এবং একটি ১৯০৫ সালের গ্র্যানারি ফার্মহাউসে অবস্থিত। এটি ১৯৮৩ সালে প্রতিষ্ঠিত হয়েছিল এবং এটি একজন স্থপতি এবং একজন যান্ত্রিক প্রকৌশলীর একটি শখের ফল। পটভূমির ইতিহাস ডেভিড স্টিফলার, একজন স্থপতি, এবং ডিন জাঙ্কার, একজন যান্ত্রিক প্রকৌশলী, ১৯৭০-এর দশকে প্রাচীন বাদ্যযন্ত্রের সংগ্রহ, পুনরুদ্ধার এবং প্রদর্শনের একটি শখ শুরু করেছিলেন। সেই সময়ে তারা মিশিগানের ট্র্যাভার্স শহরের কাছে একমি এবং উইলিয়ামসবার্গের সম্প্রদায়ের মধ্যে পুরানো স্টিফলার পারিবারিক খামার ব্যবহার করছিলেন। ১৯৭৯ সালে, তারা বন্ধুদের এবং অন্যদের জন্য তাদের সংগ্রহ দেখতে একটি আনুষ্ঠানিক প্রদর্শন তৈরি করার সিদ্ধান্ত নিয়েছে। তারা প্রাচীন বাদ্যযন্ত্র সংগ্রহ, পুনরুদ্ধার এবং প্রদর্শনের জন্য একটি উদ্যোগ হিসাবে ডি এবং ডি এন্টারপ্রাইজ গঠন করে। তারা স্টিফলার ১৯০৯ ডেইরি বার্ন এবং ১৯০৫ গ্র্যানারি ফার্মহাউসকে বাদ্যযন্ত্রের জন্য একটি উপস্থাপনা এলাকায় পুনর্নির্মাণের কাজ শুরু করে।  ১৯৮৩ সালের মাঝামাঝি সময়ে ঐতিহাসিক পুনরুদ্ধারকৃত যান্ত্রিক বাদ্যযন্ত্রের প্রথম প্রদর্শনটি শস্যের খামারবাড়িতে হয়েছিল। এরপর ১৯৮৩ সালের শেষের দিকে ১২,০০০ বর্গফুট (১,১০০ মিটার২) অংশে সাদা ডেইরি বার্ন।এটি অবশেষে ১৯৮৪ সালের মে মাসে একটি অলাভজনক সংস্থা মিউজিক হাউস মিউজিয়াম হিসাবে সাধারণ মানুষের জন্য উন্মুক্ত করা হয়। মূল সাদা ডেইরি বার্নটি পুনরুদ্ধার করা প্রাচীন বাদ্যযন্ত্রের প্রধান সংগ্রহ। শস্যভাণ্ডার হল যাদুঘরের প্রধান প্রবেশদ্বার এবং এতে পুরনো রেডিও রয়েছে। একটি আচ্ছাদিত ওয়াকওয়ে ১৯৮১ সালে গ্র্যানারি ফার্মহাউসের প্রবেশদ্বারের মধ্যে নির্মিত হয়েছিল যেখানে সংগ্রহগুলি রয়েছে। তারা শস্যভাণ্ডারকে পুরানো খামারবাড়ি বলে, যেখান থেকে সঙ্গীত জাদুঘরটি তার "হাউস" নামটি পেয়েছে এবং যেখানে খামারের শ্রমিকরা থাকতেন এবং ঘুমাতেন।  বর্তমান যাদুঘর যাদুঘরটি যন্ত্র সংগ্রহের ইতিহাস এবং কারুকার্য প্রদর্শন করে ভ্রমণ এবং স্ব-নির্দেশিত ট্যুর করেছে। এটি প্রতি বছর প্রায় বিশ হাজার পর্যটক থাকে এবং এটি শুরু থেকে প্রায় দেড় মিলিয়ন দর্শক পেয়েছে। যাদুঘরটি বছরের পর বছর ধরে বেড়েছে এবং ১৭৮০ থেকে ১৯৫০ এর দশক পর্যন্ত বাদ্যযন্ত্র সামগ্রী প্রদর্শন করে। এটিতে প্রাথমিকভাবে এক ধরনের পুনরুদ্ধার করা স্বয়ংক্রিয় বাদ্যযন্ত্র, প্লেয়ার পিয়ানো, মিউজিক বক্স, কীবোর্ড যন্ত্র, একটি যান্ত্রিক বেহালা, অ্যান্টিক রেডিও, ভিনাইল ফোনোগ্রাফ রেকর্ড এবং মুদ্রিত সঙ্গীত রয়েছে।  নরুদ্ধার করা বাদ্যযন্ত্রের সময়ে সময়ে বিক্ষোভ রয়েছে। ১৯ শতকের নস্টালজিক সেটিংসে পুনরুদ্ধার করা যন্ত্রগুলির উদাহরণ হল ডেট্রয়েটের বিলুপ্ত সিন্ডারেলা থিয়েটারের অরগ্যান, একটি ১৯২৪ ওয়ার্লিৎজার থিয়েটার অরগ্যান এবং একটি ৯৭-কী অ্যামেরিলিস মর্টিয়ার ড্যানস অরগ্যান যা ৩০ ফুট (৯.১ মিটার) প্রশস্ত এবং ১৮ ফুট (৫.৫ মিটার) উঁচু।  চিত্রশালা  আরোও দেখুন  তথ্যসূত্র  উৎস  বহিঃসংযোগ  Traverse City Attraction   বিষয়শ্রেণী:মিশিগানের সঙ্গীত জাদুঘর বিষয়শ্রেণী:মিশিগানের ইতিহাস জাদুঘর বিষয়শ্রেণী:১৯৮৩-এ প্রতিষ্ঠিত জাদুঘর
সাঁওতালডিহি তাপবিদ্যুৎ কেন্দ্র হ'ল পশ্চিমবঙ্গের পুরুলিয়া জেলার পারা অঞ্চলে অবস্থিত একটি বৃহৎ তাপবিদ্যুৎ কেন্দ্র। এটি জানুয়ারী ১, ১৯৭৪ সালে  উদ্বোধন করা হয়। এই বিদ্যুৎকেন্দ্রের উৎপাদন ক্ষমতা ৫০০ মেগাওয়াট। বিদ্যুৎ কেন্দ্রের কয়লা আনা হয় ঝাড়খণ্ড রাজ্যের ঝরিয়া ও বর্ধমান জেলার রানিগঞ্জ কয়লা খনি থেকে। এই বিদ্যুৎ কেন্দ্রে জলের যোগান দেয় দামদার নদ। তাপবিদ্যুৎ কেন্দ্রটি পশ্চিমবঙ্গ বিদ্যুৎ উন্নয়ন নিগম লিমিটেড এর অধীনস্থ।  ইতিহাস  সাঁওতালডিহি তাপবিদ্যুৎ কেন্দ্র (প্রথম পর্যায়) ১৯৭৪ সালে যাত্রা শুরু করে। এই সময়ে বিদ্যুৎ কেন্দ্রে ৪ টি ইউনিট স্থান করা হয়। প্রতিটি ইউনিটের উৎপাদন ক্ষমতা ছিল ১২০ মেগাওয়াট এবং মোট উৎপাদন ক্ষমতা ছিল ৪৮০ মেগাওয়াট। কিন্তু ২০০৯-২০১০ সালে ৪ টি ইউনিট স্থায়ী ভাবে বন্ধ করে দেওয়া হয়। একইসাথে  ২৫০  মেগাওয়াট  ক্ষমতার ২ টি ইউনিট  সংযোজন কাজ ২০০৪ সালে শুরু হয় এবং বিএইচএল দ্বারা ২০১১ সালে কাজটি সম্পন্ন হয়।  ২০১১ সালে বিদ্যুৎ কেন্দ্রে ২৫০ মেগাওয়াট ক্ষমতার ২ টি ইউনিট চালু করা হয়। ২০১১ সাল থেকে বিদ্যুৎ কেন্দ্রের মোট বিদ্যুৎ উৎপাদন ক্ষমতা হল ৫০০ মেগাওয়াট।  উৎপাদন ক্ষমতা   ইউনিট নং   উৎপাদন ক্ষমতা চালু হয়েছে  অবস্থা  ১ ১২০ মেগাওয়াট  ১ জানুয়ারি ১৯৭৪  বন্ধ    ২ ১২০ মেগাওয়াট  ১৬ জুলাই ১৯৭৫  বন্ধ    ৩ ১২০ মেগাওয়াট ৬ ডিসেম্বর ১৯৭৮   বন্ধ    ৪ ১২০ মেগাওয়াট  ৩০ মার্চ ১৯৮১  বন্ধ   ৫  ২৫০ মেগাওয়াট   ০১ এপ্রিল ২০০৯  সক্রিয়  ৬  ২৫০ মেগাওয়াট  ৩০ সেপ্টেম্বর ২০১১    সক্রিয়     তথ্যসূত্র    আরও দেখুন  কোলাঘাট তাপবিদ্যুৎ কেন্দ্র বক্রেশ্বর তাপবিদ্যুৎ কেন্দ্র ফারাক্কা সুপার থার্মাল পাওয়ার স্টেশন রঘুনাথপুর তাপবিদ্যুৎ কেন্দ্র  বিষয়শ্রেণী:পশ্চিমবঙ্গের তাপবিদ্যুৎ কেন্দ্র বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র বিষয়শ্রেণী:১৯৭৪-এ পশ্চিমবঙ্গে প্রতিষ্ঠিত বিষয়শ্রেণী:পুরুলিয়া জেলা
চরতারাপুর ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ২০টি মৌজার সংখ্যা: ০৬টি মোট জনসংখ্যা: প্রায় ৩০,৯৩৪ জন (পুরুষ- ১৫,৮৯৬ জন এবং মহিলা- ১৫,০৩৮ জন) ভোটার সংখ্যা: ১৮,৩৮৩ জন (পুরুষ- ৬,৪৩৭ জন এবং মহিলা- ৭,৬৪৪ জন)।   শিক্ষা  সাক্ষরতার হার: ৪৮%। স্কুল: ১৪টি মাদ্রাসা: ০৬টি।   আরও দেখুন   পাবনা জেলা  পাবনা সদর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:পাবনা সদর উপজেলার ইউনিয়ন
মাওলানা আমীর জামান () হলেন এমন একজন পাকিস্তানি রাজনীতিবিদ যিনি আগস্ট ২০১৭ সাল থেকে মে ২০১৮ সাল পর্যন্ত আব্বাসি মন্ত্রিসভায় যোগাযোগ মন্ত্রণালয়ের মন্ত্রীর দায়িত্ব পালন করেন। তিনি জুন ২০১৩ থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক ও কর্মজীবন  আমীর জামান ২০০২ সালের পাকিস্তানের সাধারণ নির্বাচনে এনএ -২৬৩ (লোরালাই) আসন থেকে মুত্তাহিদা মজলিসে আমলের (এমএমএ) প্রার্থী হয়ে পাকিস্তানের জাতীয় পরিষদের প্রার্থী হয়েছিলেন তবে তিনি পরাজিত হন। তিনি ১৯,২১৮ ভোট পেয়ে সরদার ইয়াকুবের কাছে আসনটি হারান। একই নির্বাচনে তিনি নির্বাচনী এলাকা পিবি -১৬ (লোরালাই -৩) আসন থেকে এমএমএর প্রার্থী হিসাবে বেলুচিস্তানের প্রাদেশিক পরিষদের হয়ে প্রার্থী হয়েছিলেন তবে তিনি হেরে যান। তিনি ৭,৫৫৯ ভোট পেয়ে পাকিস্তান মুসলিম লিগের (কিউ) (পিএমএল-কিউ) প্রার্থী মুহাম্মদ খান তুরের কাছে পরাজিত হন।  তিনি ২০১৩ সালের পাকিস্তানের সাধারণ নির্বাচনে এনএ -২৬৩ (লোরালাই-কাম-মুসাখেল-কাম-বরখন) আসন থেকে জমিয়তে ওলামায়ে ইসলাম (এফ) (জেআইআই-এফ) এর প্রার্থী হিসাবে জাতীয় পরিষদের সদস্য নির্বাচিত হয়েছিলেন। তিনি ৩১,০৩১ ভোট পেয়ে সরদার ইয়াকুবকে পরাজিত করেছিলেন।  আগস্ট ২০১৭ সালে পাকিস্তানের প্রধানমন্ত্রী শহীদ খাকান আব্বাসি নির্বাচনের পরে তাকে আব্বাসির ফেডারেল মন্ত্রিসভায় অন্তর্ভুক্ত করা হয়। মন্ত্রিসভা গঠনের পর তিনি যোগাযোগ মন্ত্রণালয়ের মন্ত্রীর পদে নিযুক্ত হন। ৩১ মে ২০১৮ সালে মেয়াদ শেষ হওয়ার পরে জাতীয় সংসদ ভেঙে দেওয়ার পরে জামান যোগাযোগ মন্ত্রণালয়ের ফেডারেল মন্ত্রীর পদে অধিষ্ঠিত হয়েছিলেন।   তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:মুত্তাহিদা মজলিস-এ-অমলের এমএনএ বিষয়শ্রেণী:দেওবন্দি ব্যক্তি বিষয়শ্রেণী:১৯৫৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:পাকিস্তানে কোভিড-১৯ মহামারীতে মৃত্যু
ভাগ্যবান বাঁশ বা 'লাকি ব্যাম্বু' (), (যার বৈজ্ঞানিক নাম :Dracaena sanderiana -'ড্রাকেনা স্যান্ডেরিয়ানা') হল Asparagaceae পরিবারের একটি সপুষ্পক উদ্ভিদের প্রজাতি। হেনরি ফ্রেডরিক কনরাড স্যান্ডার (১৮৪৭-১৯২০) নামের এক জার্মান-ইংরেজ মালির নামানুসারে এর নামকরণ করা হয় 'ড্রাকেনা স্যান্ডেরিয়ানা'। উদ্ভিদটির আদি নিবাস 'মধ্য আফ্রিকা' মনে করা হয়। চীনা ঐতিহ্য অনুসারে উদ্ভিদটি সৌভাগ্যের প্রতীক এবং মানুষের জীবনে সমৃদ্ধি আনে, তাই একে "ভাগ্যবান বাঁশ" হিসাবে ভারত, চীন এবং তাইওয়ানের মতো বিশ্বের বিভিন্ন অংশে 'অন্দরমহলের গাছপালা' হিসাবে ব্যবহৃত হয়।  উদ্ভিদটিকে বাঁশ গাছ বলা হলেও,এই গাছ আদৌ বাঁশ প্রজাতির নয়, এটি গ্রীষ্মমণ্ডলীয় জলের লিলি প্রজাতির গাছ।    নামকরণ  স্যান্ডারের ড্রাকেনা উদ্ভিদটি সাধারণভাবে 'ফিতা ড্রাকেনা' , 'ভাগ্যবান বাঁশ', 'ফ্রেন্ডশিপ বাঁশ', 'কোঁকড়া বাঁশ' , 'চাইনিজ বাঁশ', 'চাইনিজ ওয়াটার বাম্বু', 'দেবীর দয়ার গাছ', 'বেলজিয়ান এভারগ্রীন'সহ অন্যান্য বিভিন্ন নামেও পরিচিত। চীন দেশে 'লাকি বাম্বু' উদ্ভিদটি  ফু গোয়ে ঝু নামে পরিচিত। চীনা ভাষায় 'ফু' এর অর্থ সৌভাগ্য, 'গোয়ে' এর অর্থ 'শক্তি ও সম্মান' এবং 'ঝু' হল বাঁশ। ব্রাউন জোহানেস এম. নামের  জার্মানির এক মালি তথা সংগ্রাহকের নামানুসারে আর একটি প্রজাতির সপুষ্পক উদ্ভিদ ড্রাকেনা ব্রাউন - (Dracaena braunii) এর সঙ্গে ড্রাকেনা স্যান্ডেরিয়ানার - (Dracaena sanderiana) ভ্রম হয়। তবে ড্রাকেনা ব্রাউনের ফুল ড্রাকেনা স্যান্ডেরিয়ানার ফুলের চেয়ে পাঁচ গুণ ছোট হয়।    বিবরণ  বহুবর্ষজীবী এই ভেষজ উদ্ভিদটি ১০০ সেমি (৩৯ ইঞ্চি) উচ্চতার হয়ে থাকে। গাছটিতে ২৩ সেন্টিমিটার (৯ ইঞ্চি) দৈর্ঘ্যের ধূসর-সবুজ রঙের সামান্য বাঁকানো পাতা থাকে এবং কাণ্ডটি মাংসল হয়। প্রাথমিক ভাবে উদ্ভিদটির কাণ্ড, পাতা দেখে বাঁশ গাছ মনে হলেও আদতে এটি বাঁশ গাছ নয়। গৃহস্থালী তথা অন্দরমহলের জনপ্রিয় উদ্ভিদ হিসাবে ব্যবহৃত হয়।লাকি বাম্বুর জন্য অল্প থেকে মাঝারি আলোর প্রয়োজন হয়। পরোক্ষ সূর্যের আলোতে এর বৃদ্ধি স্বাভাবিক।   চাষ  ড্রাকেনা স্যান্ডেরিয়ানা এবং এই প্রজাতির উদ্ভিদ চীনা তথা এশিয়ান সংস্কৃতির ফেং শ্যুই মতে সৌভাগ্য এবং সমৃদ্ধি লাভের জন্য বাড়ির অন্দরমহলে আধা-ছায়াযুক্ত সীমিত স্থানে রাখা হয়। সরাসরি সূর্যালোকে গাছের পাতা হলুদ হয়ে যায়। গাছটির জন্য উপযুক্ত এবং আদর্শ তাপমাত্রা হল ১৫ থেকে ২২ ° সেন্টিগ্রেড (বা ৫৯ থেকে ৭২ ° ফারেনহাইট) পর্যন্ত। সাধারণত নুড়ি-পাথর এবং জল ভরা কাঁচের ফুলদানিতে রেখে কম রক্ষণাবেক্ষণে পরিচর্যা চলে। তবে জলের দিকে একটু খেয়াল রাখতে হয়। জলে বা নুড়িতে যেন শৈবাল না জন্মায়। প্রয়োজনে দুসপ্তাহে একবার করে জল পরিবর্তন করতে হয়।  আলোর অবস্থা এবং প্রতিকূল পরিস্থিতিতেও ভালভাবে বেড়ে উঠতে পারে গাাছটি। মাটিতে রোপণ করা হলে এটি তার বাঁশের মতো চেহারা হারিয়ে ফেলে এবং এটি অন্যান্য  ড্রাসিনা গাছের পাতার মতো আকৃতি নেয়। উদ্ভিদটির কাণ্ডের স্তরের ঠিক উপরের অংশ কেটে নূতন গাছ পাওয়া যায়। নতুন গাছ পেতে এই কাটিং পদ্ধতি সারা বছরই অনুসরণ করা যায়।   গ্যালারি    আরও দেখুন       তথ্যসূত্র  বিষয়শ্রেণী:স্বল্প আলোর উদ্ভিদ বিষয়শ্রেণী:ঘরের উদ্ভিদ বিষয়শ্রেণী:বাঁশ
টনি রোসাল (; জন্ম: ১৯ অক্টোবর ১৯৯৫) হলেন নিউজিল্যান্ডে জন্মগ্রহণকারী একজন পেশাদার কুস্তিগির। তিনি বর্তমানে ডাব্লিউডাব্লিউইর সাথে চুক্তিবদ্ধ রয়েছেন, যেখানে তিনি টনি স্টর্ম নামে এনএক্সটি ব্র্যান্ডে কুস্তি লড়ছেন। স্টর্ম পূর্বে এনএক্সটির যুক্তরাজ্য ভিত্তিক ব্র্যান্ড এনএক্সটি ইউকেতে কুস্তি লড়েছেন, যেখানে তিনি ১ বার এনএক্সটি ইউকে উইমেন্স চ্যাম্পিয়নশিপ জয়লাভ করেছেন। স্টর্ম মূলত ২০১৭ এবং ২০১৮ সালে মে ইয়াং ক্লাসিক প্রতিযোগিতায় অংশগ্রহণ করার মাধ্যমে ডাব্লিউডাব্লিউইতে পরিচিতি লাভ করেন; উক্ত প্রতিযোগিতায় ২০১৭ সালে তিনি সেমি-ফাইনালে এবং ২০১৮ সালে ডাব্লিউডাব্লিউই ইভোলুশনে আয়োজিত ফাইনালে প্রতিযোগিতাটির দ্বিতীয় আসরের বিজয়ী হয়েছেন।  ডাব্লিউডাব্লিউইর বাইরে, স্টর্ম পূর্বে জাপান ভিত্তিক ওয়ার্ল্ড ওয়ান্ডার রিং স্টারডমে (স্টারডম) কুস্তি লড়েছেন, যেখানে তিনি একজন প্রাক্তন ওয়ার্ল্ড অব ওয়ান্ডার চ্যাম্পিয়ন এবং এসডাব্লিউএ ওয়ার্ল্ড চ্যাম্পিয়ন ছিলেন। এছাড়াও তিনি যুক্তরাজ্য ভিত্তিক কুস্তি সংস্থা প্রগ্রেস রেসলিং এবং জার্মানি ভিত্তিক কুস্তি সংস্থা ওয়েস্টসাইড এক্সট্রিম রেসলিংয়ে (ডাব্লিউএক্সডাব্লিউ) কুস্তি লড়েছেন, যেখানে তিনি যথাক্রমে একজন প্রাক্তন প্রগ্রেস নারী চ্যাম্পিয়ন এবং ডাব্লিউএক্সডাব্লিউ নারী চ্যাম্পিয়ন ছিলেন।  প্রারম্ভিক জীবন ১৯৯৫ সালের ১৯শে অক্টোবর তারিখে টনি রোসাল নিউজিল্যান্ডের অকল্যান্ডে জন্মগ্রহণ করেছেন। মাত্র ৪ বছর বয়সে তিনি তার মায়ের সাথে অস্ট্রেলিয়ার কুইন্সল্যান্ডে গোল্ড কোস্টে স্থানান্তর হন। ১০ বছর বয়সে, গোল্ড কোস্টে বসবাস করার সময়, তিনি প্রথমবারের মতো টেলিভিশনে ডাব্লিউডাব্লিউই দেখেন এবং পেশাদার কুস্তির জন্য প্রতি তার আবেগ বিকশিত হয়।  অর্জন অল অ্যাকশন রেসলিং এএডাব্লিউ নারী চ্যাম্পিয়নশিপ (১ বার) ব্রিটিশ এম্পায়ার রেসলিং বিইডব্লিউ নারী চ্যাম্পিয়নশিপ (১ বার) ইমপ্যাক্ট প্রো রেসলিং অস্ট্রেলিয়া আইপিডব্লিউ অস্ট্রেলীয় নারী চ্যাম্পিয়নশিপ (১ বার) আইপিডব্লিউ অস্ট্রেলীয় ক্রুজারওয়েট চ্যাম্পিয়নশিপ (১ বার) আইপিডব্লিউ অস্ট্রেলীয় হার্ডকোর চ্যাম্পিয়নশিপ (১ বার) প্রো রেসলিং এলায়েন্স কুইন্সল্যান্ড পিডাব্লিউএকিউ নারী চ্যাম্পিয়নশিপ (১ বার) পিডাব্লিউএকিউ নারী আন্ডারগ্রাউন্ড চ্যাম্পিয়নশিপ (১ বার) প্রো রেসলিং ইলাস্ট্রেটেড ২০১৯ সালে পিডাব্লিউআই নারী ১০০ কুস্তিগিরের মধ্যে ১৩তম প্রগ্রেস রেসলিং প্রগ্রেস নারী চ্যাম্পিয়নশিপ (১ বার, উদ্বোধনী) ন্যাচারাল প্রোগ্রেসন সিরিজ চতুর্থ (২০১৭) স্পোর্টস ইলাস্ট্রেটেড ২০১৮ সালে শীর্ষ ১০ নারী কুস্তিগিরের মধ্যে ৭ম ওয়েস্টসাইড এক্সট্রিম রেসলিং  ডাব্লিউএক্সডাব্লিউ নারী চ্যাম্পিয়নশিপ (২ বার) ফেমেস ফ্যাটালস (২০১৭) ওয়ার্ল্ড ওয়ান্ডার রিং স্টারডম এসডাব্লিউএ ওয়ার্ল্ড চ্যাম্পিয়নশিপ (১ বার) ওয়ার্ল্ড অব স্টারডম চ্যাম্পিয়নশিপ (১ বার) ৫ তারকা জিপি (২০১৭) সিন্ড্রেলা টুর্নামেন্ট (২০১৭) স্টারডম বছর-সমাপ্তি পুরস্কার (১ বার) এমভিপি পুরস্কার (২০১৭) ডাব্লিউডাব্লিউই মে ইয়াং ক্লাসিক (২০১৮) এনএক্সটি ইউকে উইমেন্স চ্যাম্পিয়নশিপ (১ বার)  তথ্যসূত্র  বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:অকল্যান্ডের ক্রীড়াবিদ বিষয়শ্রেণী:অস্ট্রেলীয় নারী পেশাদার কুস্তিগির বিষয়শ্রেণী:প্রবাসী পেশাদার কুস্তিগির বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী ক্রীড়াবিদ বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী বিষয়শ্রেণী:এনএক্সটি ইউকে উইমেন্স চ্যাম্পিয়ন বিষয়শ্রেণী:অস্ট্রেলীয় উভকামী নারী
রিয়াল মাদ্রিদ ইয়ুভেনিল হলো স্পেনীয় পেশাদার ফুটবল ক্লাব, যেটি রিয়াল মাদ্রিদের অনূর্ধ্ব-১৯ দল। এই ক্লাবটি দিভিসিওন দে অনারে গ্রুপ ৫-এ খেলে। রিয়াল মাদ্রিদ ইয়ুভেনিলের প্রধান প্রতিদ্বন্দ্বী হচ্ছে আতলেতিকো মাদ্রিদ এবং রায়ো ভায়েকানো।  এই ক্লাবটি জাতীয় কোপা দে কাম্পেওনেস ইয়ুভেনিল এবং কোপা দেল রে ইয়ুভেনিল অংশগ্রহণ করে। এই প্রতিযোগিতায় লীগের অবস্থানে ভিত্তিতে উয়েফা যুব লিগে উত্তীর্ণ হয়।  দলবয়সম্যানেজারকোচবিভাগলীগ ইয়ুভেনিল এ  ১৭–১৯ দানিয়েল পোয়াতোস আলগাবাদানিয়েল পোয়াতোস আলগাবা১দিভিসিওন দে অনার (গ্রুপ ৫) ইয়ুভেনিল বি  ১৬–১৮ আলভারো বেনিতোআলভারো বেনিতো২লিগা নাসিওনাল (গ্রুপ ১২) ইয়ুভেনিল সি  ১৫–১৭ মানুয়েল ফের্নান্দেজমানুয়েল ফের্নান্দেজ৩প্রিমেরা দিভিসিওন আউতোনোমিকা (গ্রুপ ১)  ইয়ুভেনিল এ বর্তমান দল     আরও দেখুন লা ফাব্রিকা রিয়াল মাদ্রিদ কাস্তিয়া রিয়াল মাদ্রিদ সি  তথ্যসূত্র  Juvenil A বিষয়শ্রেণী:দিভিসিওন দে অনার ইয়ুভেনিল দে ফুতবল বিষয়শ্রেণী:স্পেনে ফুটবল একাডেমী বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:উয়েফা যুব লিগের দল
This template takes a julian day number and returns the associated English month name within the Gregorian calendar.   Examples:  {{|32044}} = "".  {{|{{JULIANDAY|1900| 1| 1}}}} = "".  {{|{{JULIANDAY|1900| 1|31}}}} = "".  {{|{{JULIANDAY|1900| 2| 1}}}} = "".  {{|{{JULIANDAY|1900| 2|28}}}} = "".  {{|{{JULIANDAY|1900| 3| 1}}}} = "".  {{|{{JULIANDAY|1900| 3|31}}}} = "".  {{|{{JULIANDAY|1900| 4| 1}}}} = "".  {{|{{JULIANDAY|1900| 4|30}}}} = "".  {{|{{JULIANDAY|1900| 5| 1}}}} = "".  {{|{{JULIANDAY|1900| 5|31}}}} = "".  {{|{{JULIANDAY|1900| 6| 1}}}} = "".  {{|{{JULIANDAY|1900| 6|30}}}} = "".  {{|{{JULIANDAY|1900| 7| 1}}}} = "".  {{|{{JULIANDAY|1900| 7|31}}}} = "".  {{|{{JULIANDAY|1900| 8| 1}}}} = "".  {{|{{JULIANDAY|1900| 8|31}}}} = "".  {{|{{JULIANDAY|1900| 9| 1}}}} = "".  {{|{{JULIANDAY|1900| 9|30}}}} = "".  {{|{{JULIANDAY|1900|10| 1}}}} = "".  {{|{{JULIANDAY|1900|10|31}}}} = "".  {{|{{JULIANDAY|1900|11| 1}}}} = "".  {{|{{JULIANDAY|1900|11|30}}}} = "".  {{|{{JULIANDAY|1900|12| 1}}}} = "".  {{|{{JULIANDAY|1900|12|31}}}} = "".   See also :  Template:JULIANDAY.MONTHABBREV  Template:JULIANDAY.MONTH  Template:JULIANDAY.DAY  Template:JULIANDAY.YEAR  Template:JULIANDAY  Template:WEEKDAY
আজিজুল হক ছিলেন একজন বাংলাদেশি ইসলামি পণ্ডিত ও রাজনীতিবিদ। তিনি একাধারে হাদিস বিশারদ, অনুবাদক, শিক্ষাবিদ, চিন্তাবিদ, সংগঠক, বাগ্মী ও কবি ছিলেন। তিনি দীর্ঘ ৬৫ বছর হাদিসের পাঠদান করেন এবং প্রথম অনুবাদক হিসেবে সহীহ বুখারীর বঙ্গানুবাদ করেন। হাদিসশাস্ত্রে অগাধ পাণ্ডিত্যের জন্য উপমহাদেশের দ্বিতীয় আলেম হিসেবে তাকে ‘শায়খুল হাদিস’ উপাধি দেওয়া হয়। তার কাছে শুধুমাত্র সহীহ বুখারী পড়েছেন এরকম ছাত্রের সংখ্যা ৫ সহস্রাধিক। ধারণা করা হয়, তিনি ছিলেন ঊনবিংশ শতাব্দীর শেষার্ধে বাংলাদেশের সবচেয়ে প্রভাবশালী ধর্মীয় ব্যক্তিত্ব। ছাত্রজীবন থেকে ব্রিটিশ বিরোধী আন্দোলনের মাধ্যমে তিনি রাজনৈতিক কর্মকাণ্ডে সক্রিয় হন। তিনি তৎকালীন বাংলাদেশের আলেমদের একমাত্র রাজনৈতিক দল জমিয়তে উলামায়ে ইসলাম বাংলাদেশের আমীর ছিলেন। মুহাম্মদুল্লাহ হাফেজ্জী রাজনীতিতে সক্রিয় হওয়ার পর তিনি তার সমস্ত কর্মকাণ্ডের প্রধান মুখপাত্র ও বাংলাদেশ খেলাফত আন্দোলনের সিনিয়র নায়েবে আমীরের দায়িত্ব পালন করেন। হাফেজ্জীর মৃত্যুর পর তিনি বাংলাদেশ খেলাফত মজলিস প্রতিষ্ঠা করেন। তিনি প্রতিষ্ঠাকালীন সময় থেকে ইসলামী ঐক্যজোটের চেয়ারম্যান ছিলেন। ১৯৯৩ সালে বাবরি মসজিদ ধ্বংসের প্রতিবাদে তিনি অযোধ্যা অভিমুখে ৫ লক্ষ মানুষের এক ঐতিহাসিক লংমার্চে নেতৃত্ব দেন, যা বাংলাদেশের ইসলামি আন্দোলনের ইতিহাসে এক অভূতপূর্ব ঘটনা। (বাকি অংশ পড়ুন...)
সিংহলেজা (বৈজ্ঞানিক নাম: Agave attenuata) হচ্ছে অ্যাসপারাগাসি পরিবারের একটি উদ্ভিদ। এরা একধরনের ক্যাকটাস। এদেরকে ডাকা হয় "Swans Neck" (হংসগ্রীব), "lion's tail" (সিংহপুচ্ছ), বা "foxtail" (শৃগালপুচ্ছ) এইসব নামেও। এরা আলংকারিক উদ্ভিদ হিসেবে জনপ্রিয় এবং লিবিয়া ও মাদেরিয়াতে প্রাকৃতিকীকৃত হয়েছে।http://www.cactus-art.biz/schede/AGAVE/Agave_attenuata/Agave_attenuata/Agave_attenuata.htm  বিবরণ  এরা মূলত মেক্সিকোর আদি উদ্ভিদ। গাছটি খুব ধীরে ধীরে বাড়ে। তাই ফুল আসতে ১০ বছর লেগে যায়। হাতির শুঁড়ের মতো ফুলটি এই গাছের বৈশিষ্ট্য। এই ফুলের উচ্চতা ৫ ফুট থেকে ১০ ফুট পর্যন্ত হতে পারে। চিত্রশালা  তথ্যসূত্র  বিষয়শ্রেণী:লিবিয়ার উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:খরা সহনশীল উদ্ভিদ
সূরা আল আম্বিয়া ( "নবীগণ") মুসলমানদের ধর্মীয় গ্রন্থ কুরআনের একুশতম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১২ টি।  নামকরণ কোন বিশেষ আয়াত থেকে এ সূরার নামকরণ করা হয়নি। এই সূরায় যেহেতু অনেক নবীর কথা বর্ণনা করা হয়েছে তাই এর নাম রাখা হয়েছে “আল আম্বিয়া”।  বিষয়বস্তু মুহাম্মাদ  ও কুরাইশদের মধ্যে যে বিবাদ ছিল তা এখানে প্রতিফলিত হয়েছে। কুরাইশরা নবী করীম  এর রেসালতের দাবী, আখেরাতে বিশ্বাস ও তওহীদের বিরুদ্ধে মনে যে অবিশ্বাস ও সন্দেহ করত তার বিরুদ্ধে জবাব দেয়া হয়েছে।এই সূরায়, তারা মুহাম্মদ  কে যে ভয়প্রদর্শন করত তার  বিরুদ্ধে ভয় এবং চরম শাস্তির কথা বলা হয়েছে। তাদের উদ্দেশ্যে বলা হয়েছে, যাকে তোমরা শত্রু মনে করছো তিনি তোমাদের জন্য রহমতস্বরূপ।  আরও দেখুন  কুরআন  ইসলামের পয়গম্বর   তথ্যসূত্র    বহিঃসংযোগ    আল কোরআনঃডিজিটাল - ধর্ম বিষয়ক মন্ত্রণালয় (বাংলাদেশ)  বিষয়শ্রেণী:সূরা বিষয়শ্রেণী:ইব্রাহিম বিষয়শ্রেণী:সলোমন